Europa Toer April 2019 en Keukenhof
20 Apr 2019 - 02 May 2019
Europa Toer: Hoogtepunte van Europa
en Keukenhof 2019
Ervaar die besondere kultuur, argitektuur en natuur vna Europa!
Dag 1 – Saterdag 20 April 2019
Ons Europa toer groep vertrek van OR Tambo Lughawe met Emirates via Dubai na Europa. Indien daar genoeg belangstelling is, kan toerlede ook vanaf Kaapstad Internasionale lughawe vlieg.
Dag 2 - Sondag 21 April 2019
Dubai - Milaan- Verona
Om 14:20 land ons op Milaan Lughawe. [Ons kry etes en drankies tydens die vlugte.] Hier wag ons luuksebus vir ons by die lughawe. (Ons ry die hele tydperk met hierdie bus.)
Ons Europa toer groep ry dan na die pragtige antieke stad Verona – vandag 'n Wêrelderfenisgebied. Hierdie ou stad is bekend vir sy Romeinse arena uit die eerste eeu (hier word steeds konserte voor 15,000 mense op 'n keer gehou), die eeue-oue stadsmure en die Ponte Pietra-brug (gebou in 100 vC!). Later eet ons almal gesellig saam (met lag, gesels, wyn en 'n heerlike ete) in 'n aangename restaurant naby die hotel. Ons slaap in 'n gerieflike driesterhotel in Verona.
Dag 3 – Maandag 22 April 2019
Ons Europa toer groep besoek die wonderstad op water, Venesië! Ons vaar met die boot na die Ou Stad, ons geniet 'n stadstoer deur 'n plaaslike gids, ons bewonder 'n meesterlike glasblaser en ons stap lekker hier rond in ons vrye tyd. Ons vaar eers 17:00 weer met ons boot terug na ons bus. Wat 'n onvergeetlike dag!
Ons eet vanaand in 'n ander gesellige restaurant en ons slaap weer in dieselfde hotel in Verona.
Dag 4 – Dinsdag 23 April 2019
Ons vertrek vanoggend vroeg Milaan toe. Hier ontmoet ons weer 'n plaaslike Engelssprekende gids wat ons Europa toer groep in die stad rondwys. Kyk gerus goed na die detail van die bouwerk van die fenominale katedraal. Later gaan ons met ons bus saam met haar na Casa Verdi (Die komponis, Verdi se Ouetehuis vir Musikante) waar sy graf ook is.
(Die aangrypende Laaste Avondmaal van Leonardo da Vinci is ook in Milaan, maar as jy soontoe wil gaan, moet jy lank vooraf op die web kaartjies koop.)
Dag 5 – Woensdag 24 April 2019
Van die een hoogtepunt na die volgende: ons ry vandag deur 'n pragtige natuurgebied Switserland toe vir 'n verruklike dag in Luzern. Die groot Pilatusbergspits val mens eerste op, en die wonderskone Luzernmeer nooi jou uit vir 'n onvergeetlike bootvaart. Eers gaan ons as groep kyk na die aangrypende standbeeld van die gewonde leeu, en daarna stap ons almal saam met die toerleiers na die eeue-oue stadsmuur en rivierbrûe. Dan het almal vrye tyd om in die mooi Ou Stad rond te loop en inkopies te doen. Jy kan ook met die boot op die meer gaan vaar as jy wil!
Later vanmiddag sit ons ons Europa reis voort, nou in die rigting van die Franse grens. Ons bly vannag oor in 'n oulike hotel in Colmar, Frankryk. Ons eet hier vanaand aandete gesellig saam.
Dag 6 – Donderdag 25 April 2019
Daarna gaan ons na die baie besondere middeleeuse dorpie, Riquewihr waar alles lyk of die tyd eeue lank stilgestaan het.
Hierna ry ons na Heidelberg in Duitsland, waar ons vanaand oornag. Jy kan vanaand in hierdie pragtige universiteitstad gaan rondloop as jy wil. Elke toerlid ontvang hier weer 'n aandete subsidie van €12.50.
Dag 7 – Vrydag 26 April 2019
Vandag bring ons eers tyd in Heidelberg deur. Dit is een van die mooiste stede in Duitsland. Hier kan ons heerlik rondstap en selfs bo na die Ou Kasteel toe loop. (Vir die ouer knieë is daar gelukkig 'n Bergbahn [treintjie] tot bo!). Vandaar het mens 'n asemrowende uitsig oor die Ou Stad en die Neckarrivier.
Later vandag ry ons Europa toer groep diep in die Franse platteland in. Ons geniet die unieke natuur van hierdie gebied. Ons slaap vanaand in Reims in Frankryk. (Vanaand weer €12.50 vir aandete.)
Dag 8 – Saterdag 27 April 2019
Ons vertrek vanoggend vroeg na Parys! Daar ontmoet ons Europa toer groep eers 'n plaaslike gids wat ons met die bus in die stad rondneem en ons meer vertel oor Parys sy interessante geskiedenis.
Daarna het ons vrye tyd om allerlei dinge en inkopies te doen. Maak gerus ook 'n draai by die twaalfde-eeuse Notre Dame katedraal met die lieflike kuns en Gotiese boustyl wat so bekend is. Jy kan ook van die wonderlike museums en kunsgalerye besoek. Of jy kan net rustig langs die Seinerivier gaan piekniek hou.
Hierna gaan ons almal saam na die Eiffeltoring. LW Ons waarborg dat Winskoop Toere voorsiening maak dat al ons Europa toerlede by die Eiffel Toring die geleentheid kry om met die hysbak tot by die 2de vlak op te gaan.
Na die opwinding van die Eiffel Toring ry ons Europa toer groep dan met ons bus na ons hotel in Parys. Die toerlede wat wil, kan vanaand op 'n opsionele uitstappie saam met die toerleiers na Montmatre gaan (eie koste) en die pragtige beligte Sacre Coeur in die aand bewonder.
Dag 9 – Sondag 28 April 2019
Ons spandeer vanoggend nog drie ure in Parys voordat ons België toe vertrek. Ons ry na die hoofstad Brussel. Hier gaan ons Europa toer groep op die Groote Markt rondloop. ons het ook nou tyd om die Ou Stad te bewonder. Later kan ons ook na die pragtige katedraal gaan kyk, voordat ons na ons pragtige viersterhotel ry om daar te oornag.
(Aandete subsidie van €12.50 aan elke toerlid.)
Dag 10 – Maandag 29 April 2019
Later ry ons na die ou Nederlandse stad Delft. Hierdie stad is so bekend vir sy blou porseleinkuns en die pragtige kanale wat deur die stad vloei. Hier het ons Europa toer groep weer heerlike vrye tyd, voordat ons laatmiddag na Noordwijk reis om daar te oornag – in 'n pragtige hotel by die see! (Aandete subsidie van €12.50 per toerlid.)
Dag 11 – Dinsdag 30 April 2019
Later ry ons na die Zaanse Schans. Ons besoek ook ie mooie ou hawedorpie Volendam. Hier moet jy beslis soos die Nederlanders 'n heerlike sagte zoute haring eet! Op ons laaste aand eet ons Europa toer groep gesellig saam in hierdie besondere hotel.
Dag 12 - Woensdag 1 Mei 2019
Vanoggend ry ons Amsterdam toe. Eers gaan ons Europa toer groep op 'n heerlike kanaalvaart (tot in die hawe). Daarna ontmoet ons ons gids wat ons op 'n baie interessante stadsbesigtigingstoer deur die stadskern neem.
Dan het ons vrye tyd om 'n museum of wat te besoek voordat ons bus ons na Schiphol Lughawe toe neem. Ons vertrek hiervandaan om 22:20 via Dubai terug na Johannesburg.
Dag 13 – Donderdag 2 Mei 2019
Nou, aan die einde van hierdie wonderlike toer, sal jy weet: ek is nou anders as toe ek gekom het. "Ek het soveel beleef, ek is verryk, en ek neem dit saam met my vir altyd!"
R34,990* pp wat deel
*Slegs R1000 lughawebelasting is nie hierby ingesluit nie.
Enkeltoeslag: R5 500 pp
* Akkommodasie in twin-kamers (bed en ontbyt) in driesterhotelle
* Aandetes of 'n subsidie van €12,50 per persoon vir 'n aandete elke dag
* Twee toerleiers, waarvan een Winskooptoere se gereelde toerleier, dr Fanie Jooste is, vergesel die toer en neem met kundigheid en vriendelikheid die leiding. (Wees ook gerus: Daar is altyd 'n ekstra persoon wat in geval van nood kan agterbly en noodsaaklike hulp verleen)